Aleksandar Obrenović (pisac)
Aleksandar Obrenović (4. januar 1928 — 24. maj 2005) je bio srpski dramski pisac.

Biografija 
U rodnom Beogradu je završio Šestu mušku gimnaziju i studirao pedagogiju na Filozofskom fakultetu. Radio je kao novinar u Radio Beogradu i dramaturg u Televiziji Beograd. Godine 1961. bio je prvi umetnički direktor Sterijinog pozorja. Od 1970. do 1987. godine radio je kao dramaturg i urednik u Dramskom programu Radio Beograda.
Književnim radom bavio se od 1953, a bavio se i pozorišnom i filmskom režijom i slikarstvom. 

Autor je više od šezdeset radio drama, dvadesetak pozorišnih i televizijskih drama, scenarija za igrane filmove i više pozorišnih adaptacija i dramatizacija. 

Više puta je nagrađivan. Između ostalog dobio je dve „Sterijine nagrade“ za dramski tekst i nagradu „Prix Italia“ za radio dramu Ptica.

Izbor iz dramskih dela 
 Ptica, radio drama 1958.
 Nebeski odred (sa Đorđem Lebovićem), 1956.
 Varijacije, 1960
 Senke i varijacije (sa Miodragom Pavlovićem), 1960.
 Klim –Klem 
 Lice, 1967.
 Povratak Don Žuana 
 Šrafekser i autoklav
 Dimitrije Tucović, tv serija, koscenarista, 1974.

Nagrade 
 Nagrada za savremenu domaću dramu na Sterijinom pozorju 1957. za delo Nebeski odred.
 Nagrada Međunarodnog konkursa RAI za radiofonska dela Prix Italia 1959. godine, za radio dramu Ptica
 Specijalna nagrada Sterijinog pozorja 1960. godine za dramski žanr kamernog karaktera, za dramu Varijacije

Literatura 
 Popović Vasilije, priređivač, Radio i TV Drama, „Nolit“ 1987.
 Marjanović Petar Srpski dramski pisci XX stoleća, „Matica srpska“, Fakultet dramskih umetnosti, Akademija umetnosti, 1997.
 Doajen radio i tv talasa, Večernje novosti  

Srpski dramaturzi
Srpski scenaristi
Srpski pisci
Authority control